আমাদের দেশে নির্বাচন পর্যবেক্ষণের অনেক সংস্থা আছে। সুশীল সমাজে অনেক কর্তা ব্যক্তিরা রয়েছেন। যারা সবাই বলছেন, এটা হওয়া উচিত ওটা হওয়া উচিত নয়। ওভাবে নয় এভাবে। এবার তারা এগিয়ে আসুন না। যারা দলীয় বিবেচনার ঊর্ধ্বে উঠে সাধারণ মানুষের কাছে পৌঁছে দিবেন সঠিক তথ্য। তাদের সাহায্য করবেন সঠিক সিদ্ধান্ত নিতে। তবেই না বুঝব; আপনারা সত্যিই দেশের কল্যাণ কামনা করেন। আমরা এমনিতেই কথা বলতে পছন্দ করি তার উপরে সে কথা বলে যদি অর্থনৈতিকভাবে লাভবান হওয়া যায় তাহলে তো কথাই নেই। মাননীয় যোগাযোগ মন্ত্রী ওবায়দুল কাদের বলেছেন, এখন মন্ত্রীরা কেউ কথা দিয়ে কথা রাখে না। মৃত্যুর পূর্ব মুহূর্ত পর্যন্ত কেউ কখনো পদও ছাড়ে না।